text: Nyt forsøg: Nu kan du scanne varerne og betale med mobilen
  27 maj 2016 kl. 09.16
  Find varerne i butikken, scan og betal med mobilen. Så hurtigt kan man købe ind med en helt ny app Coop har udviklet. Ingen penge eller dankort.
  
  Søren Bach, brugsuddeler i Superbrugsen i Hedensted er begejstret.
  - Det er bare skide smart, og så er det rigtig nemt for kunderne, som på blot to dage har taget rigtig godt imod den nye måde at købe ind på, fortæller Søren Bach til TV SYD.
  Ordningen med den nye app Bip og Betal, som man kan betjene via sin mobiltelefon, trådte i kraft hos SuperBrugsen i Hedensted onsdag i sidste uge.
  - I de første to dage har vi haft 2 - 3 procent af vores omsætning igennem det nye betalingssystem, og kunderne siger, det er nemt, siger Søren Bach.
  SuperBrugsen er den første af Coops forretninger, som tager den nye betalings app i brug, og har store forventninger til appen Bip og Betal, som de tror bliver fremtiden. 
  Bip og Betal prøvekøres i tre butikker landet over og skal evalueret til efteråret 2016.
  Se øverst i artiklen et klip med to kunder, der har prøvet det nye system.
  ","")$x("","")%>-->
  